Evgenius Papa tertius confirmauit Priuilegia Prædecessorum suorum concessa Clun. infra certos terminos  limites. Nec Presbyteri cogantur ire ad Synodum nisi Romani Pontificis vel Abbatis. Item Abbas conuocet Episcopum quem voluerit pro consecratione sacri olei, Ecclesiarum, altarium, seu Cimiteriorum, vel pro confectione chrismatis. Et ne præsumat ordinare Abbatem in Prioratibus. Item nullus Episcopus irroget molestias eisdem Monachis, pro eorum altaribus, Ecclesiis, vel decimis: imo liceat eisdem possidere decimas Ecclesiarum suarum, quæ a laicis detinentur: nec molestentur de decimis laborum suorum, quæ eorum sumptu a clientibus eorum excoluntur. Item Ecclesiæ, Capellæ,  Cimiteria eorum sint libera ab omni exactione. Item liceat eis præsentare Presbyteros in eorū Ecclesiis, quos si Episcopi noluerint admittere, possunt diuina celebrare. Item nec Cellæ eorum patiantur suspensionis, interdicti, vel excommunicationis sententias, sed celebrare possunt diuina,  peragere debita sepulturæ, clausis Ecclesiarum ianuis,  non admissis diœcesanis. Nec aliquis præsumat ædificare Ecclesiam vel Cappellam in eorum parrochiis. Item nec debent vexationibus fatigari. Si quis contrarium fecerit,  non emendauerit, careat dignitate suæ potestatis,  sui honoris:  cognoscat se reum in diuino iudicio,  alienus sit a corpore  sanguine Iesu Christi,  subiaceat vltioni extremi iudicij.